
Ministru kabineta noteikumi Nr. 740
Rīgā 2024. gada 26. novembrī (prot. Nr. 50 25. §)
Grozījumi Ministru kabineta 2021. gada 1. aprīļa noteikumos Nr. 199 "Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi"
Izdoti saskaņā ar Veterinārmedicīnas likuma
35. panta trešo daļu un 38. panta trešo daļu
· 1. Izdarīt Ministru kabineta 2021. gada 1. aprīļa noteikumos Nr. 199 "Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi" (Latvijas Vēstnesis, 2021, 66. nr.; 2023, 131. nr.) šādus grozījumus:
· 1.1. izteikt 19.1.4. apakšpunktu šādā redakcijā:
· "19.1.4. ganāmpulka un novietnes reģistrācijas numuru Lauku atbalsta dienesta lauksaimniecības dzīvnieku, ganāmpulku un novietņu reģistrā un reģistrācijas vai atzīšanas numuru Pārtikas un veterinārā dienesta uzraudzībā esošo objektu reģistrā;";
· 1.2. izteikt 20.1. apakšpunktu šādā redakcijā:
· "20.1. personas īpašumtiesības apliecinošs dokuments par dzīvnieku, izņemot gadījumu, ja nemainās Lauku atbalsta dienesta lauksaimniecības dzīvnieku, ganāmpulku un novietņu reģistrā norādītā dzīvnieka izcelsmes vieta; ".
· 2. Noteikumi stājas spēkā 2025. gada 1. janvārī.

